નોટબંદીના નિર્ણય પર વાત કરતા પ્રધાનમંત્રી નરેન્દ્ર મોદી ફરી એક વખત ભાવુક થઇ ગયા હતા. જોકે પોતાના આ પગલાનો જબરજસ્ત બચાવ કરવા સાથે તેમણે કહ્યું છે આ પગલું અર્થ વ્યવસ્થામાં ખૂબ જ પરિવર્તન લાવનારૂ છે. આ સાથે જ નાણામંત્રી અરૂણ જેટલીએ તમામ સભ્યોને સંબોધિત કરતા જણાવ્યું છે કે સરકારના આ પગલાંથી આગામી થોડા મહિનામાં દેશની અર્થવ્યવસ્થામાં અસરકારક ફેરફાર જોવા મળશે. સરકાર પૂરતો પ્રયાસ કરશે કે રોક્કડની જગ્યાએ કેશલેશનો વિકલ્પ વધારેને વધારે લોકો પસંદ કરવા લાગે.